**Torshov Lilleborg menighetsråd**

**Vedtatt i møte i menighetsrådet 08.02.2017**

**STED OG DATO:** Lilleborg kirke onsdag 18.01.2017

**TIL STEDE**: **FORFALL:**

Unn Line Midttun Olav R. Grøttum

Siv Hjellnes Katja B. Frost

Arne Holen Paul Aage Aasheim

Grethe Ryen Ingvild Nesheim

Tsahai Gomwalk-Jacobsen

Kari Jordheim

Inger Johanne Aas

Harald Kjøl

Signe Fyhn

**Sekretær:** Eli Djupvik

**PROTOKOLLEN**

Alle vedtak er enstemmige, om ikke annet fremgår av den enkelte sak.

**TIL BEHANDLING:**

**Sak MR 01/17:** Godkjenning av innkalling og dagsorden

**Sak MR 02/17:** Godkjenning av protokoll for menighetsrådsmøtet 07.12.2016

**Sak MR 03/17:** Budsjett 2017

**Sak MR 04/17:** Høring om ny ordning for utpeking av biskoper

**Sak MR 05/17:** Forespørsel om utleie av Lilleborg kirke til Kirkens SOS

**Sak MR 06/17:** Søknad fra nigeriansk/ ghanesisk pinsemenighet om lokaler

**Sak MR 07/17:** Praksisstudent uten plettfri vandel

**Sak MR 08/17:** Orienteringssaker

**Saksliste:**

**Sak MR 01/17** Godkjenning av innkalling og dagsorden

**Vedtak:** Innkalling og saksliste godkjennes.

Det ble meldt noen saker til orientering.

**Sak MR 02/17** Godkjenning av protokoll for menighetsrådsmøtet 07.12.2016

**Vedtak:** Protokollen fra 07.12.2016 godkjennes.

**Sak MR 03/17:** Budsjett 2017

Det vises til sak 74/16 og sak 83/16 i sakens anledning.

**Vedtak:** Budsjett 2017 vedtas med budsjettramme kr 1.118.700.

Budsjettet går i balanse.

**Sak MR 04/17:** Høring om ny ordning for utpeking av biskoper

Alle medlemmene i menighetsrådet vil lese gjennom saken.

**Vedtak:** Inger Johanne Aas vil, evt sammen med flere, vurdere om saken

skal opp til behandling på mars-møtet.

**Sak MR 05/17:** Forespørsel om utleie av Lilleborg kirke til Kirkens SOS

Utleie av Lilleborg kirke må sees i sammenheng med menighetens egne

aktiviteter og fremtidig rehabilitering av Torshov kirke hvor all drift må flyttes til

Lilleborg kirke.

**Vedtak:** Lokalene i underetasjen i Lilleborg kirke med vindu/ dagslys er for

små i forhold til forespørselen. Vi ser oss dessverre ikke i stand til å inngå en

leieavtale med Kirkens SOS allerede fra 01.01.2018.

**Sak MR 06/17:** Søknad fra nigeriansk/ ghanesisk pinsemenighet om lokaler

Dette er en liten pinsemenighet som ønsker et fast lokale hver søndag fra

kl 14.00.

**Vedtak:** Vi kan tilby dem kapellet i Torshov kirke på samme vilkår

som KLC leier dagligstua i Lilleborg kirke. Dvs kr 500,- pr gang, og at de må

vike for menighetens evt. egne aktiviteter.

**Sak MR 07/17:** Praksisstudent uten plettfri vandel

En av menighetens kapellaner har fått forespørsel fra Teologisk fakultet ved universitetet i Oslo om å ta imot to studenter til menighetspraksis i uke 7 og uke 12-24. Studentene går på fjerde semester. Alle studenter i menighets-praksis må levere politiattest. En av disse studentene har anmerkning på rullebladet. Derfor bes menighetsrådet godkjenne denne studenten for praksis i vår menighet.

Da arbeidsutvalget hadde sitt møte hadde vi ikke mottatt fakultetets vurdering av saken.

Dagen etter møtet i arbeidsutvalget kontaktet daglig leder personalrådgiver ved bispedømmekontoret i sakens anledning. På prinsipielt grunnlag er det ingen innvendinger mot menighetspraksis i slike situasjoner.

Samme dag som møtet i menighetsrådet mottok arbeidsutvalget fakultetets behandling av saken.

**Vedtak:** Menighetsrådet vedtok med 5 mot 4 stemmer at studenten ikke får

ha menighetspraksis i Torshov og Lilleborg menighet.

**Sak MR 08/17** Orienteringssaker

* Orientering fra fellesrådet
  + Orientering fra møte i Bygg- og vedlikeholdskomiteen i Fellesrådet: Torshov kirke fikk ingen direktebevilgning til totalrehabilitering i byrådets budsjettet for 2017. Fellesrådets bygg- og vedlikeholdskomité har bevilget 6 millioner til sikringstiltak for 2017, og noe av dette vil tilfalle Torshov kirke. Kirkevergen holder fast at Torshov kirke starter rehabilitering i 2018.
  + Uttak av kirker: i løpet av 2017/18 vil det komme "kirkebruksplan for årene som kommer". Det presiseres at alle kirkene er like mye verdt og at kirker ikke blir tatt ut som følge av kirkebyggforfall. Iflg. kirkevergen har ikke Torshov og Lilleborg sokn noe å frykte.
  + Ang. Kirkemusikkfestivalen: Fellesrådet er ikke fornøyd med at Kirkemusikkfestivalen klagde via media på at de må betale (lav) leie til kirkelig fellesråd for bruk av kirker under festivalen.
* Orientering om vennskapsmenighetene
  + Sør-Sudan
    - Befolkningen i Dangaji måtte flykte pga angrep
    - En av menighetens ledere døde plutselig
    - Menigheten fikk holdt julemåltid
  + Jerusalem
    - Valg av ny biskop: Sani Ibrahim «Barhum» Azar ble valgt. Gratulerer.
    - Utveksling til sommeren for 3 ungdommer + kapellan herifra
    - Temakveld 26. april: Arne Sæveraas om levevilkår for minoriteter i Midtøsten
* Orientering fra stab
  + Innsetting av kapellanvikar Hanne Slåtten sønd. Felles gudstjeneste i Lilleborg. Blomster og kaker.
* Orientering fra trosopplæringsleder
  + Karen Nystøyl er tilbake som trosopplæringsleder fra 1. januar i 40%-stilling.
  + 4. jan. kom en barnelysglobe til hver av kirkene, satt stor pris på av målgruppen.
  + Ledertrening startet opp 3. jan, 7 deltakere. Anders Kristensen Nordvik og Hanne Slåtten leder den.
  + Helligtrekongerfest i Torshov kirke 8. jan, ca 30 barn deltok, 10 i målgruppa
  + Årsrapportering i mål til fristen 15. januar, rapportsamtale i mars gjenstår før godkjenning. Budsjettet har vikaren hatt hendene på.
  + Halvårsplan for trosopplæring ønskes revidert av trosopplæringsleder, planlegger møte i TRAU for å se på saken. Ønsker blant annet å inkludere Luther-jubileet i KODE.
* Orientering om rehabilitering av taket på Lilleborg kirke
  + Anslår at arbeidene er ferdig innen 1. feb.
  + Utbedring av atriet
* Svarbrev fra biskopen ang forordningen
* Info om endringene 1. jan 2017: skille mellom stat og kirke
* Bemanningsutvalget i bispedømmet; hvilke kriterier legges til grunn for å opprettholde kjerneoppdrag
* Givertjenesten i 2016 økte fra 5 til 9 faste givere. Til sammen, inkl innsamlingen til nytt orgel i Torshov, kom det inn kr 53.050,-
* Skattefrie gaver er hevet til kr 25.000 for 2017.
* 2017 er Luther-jubileum
* Gjenåpning av Lilleborg kirke med orgelmatiné og festgudstjeneste?
* Deltakelse i dialogisk menighet: diakon Liv Adams, Jorun Andersen og Harald Kjøl
* Årsstatistikk 2016
* Matheisen i Torshov kirke vil KFIO bekoste reparasjonen av
* Oppstart av barnekor? Initiativ fra en frivillig.

**Vedtak:** Orienteringene tas til etterretning.

Oslo, 20.01.2017

Unn Line Midttun Eli Djupvik

Leder i menighetsrådet Daglig leder